**CSENGŐD KÖZSÉG POLGÁRMESTERE**

**ELŐTERJESZTÉS**

(a Képviselő-testület 2018. december 14-ei ülésére)

TÁRGY: helyi közművelődési feladatok ellátásáról SZÓLÓ ÖNKORMÁNYZATI RENDELET MEGALKOTÁSA

Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 7. pontja alapján a helyi önkormányzat köteles biztosítani a kulturális szolgáltatást, többek között a kulturális örökség helyi védelmét, a helyi közművelődési tevékenység támogatását.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Törvény) 76. § (1) bekezdése szerint a települési önkormányzat kötelező feladata a helyi közművelődési tevékenység támogatása.

A Képviselő-testület a fenti kötelezettségének eleget téve megalkotta a helyi közművelődési feladatokról szóló 3/2018. (II.28.) önkormányzati rendeletet.

A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet (továbbiakban: EMMI rendelet) 2018. július 17. napján lépett hatályba.

Az EMMI rendelet hatálya kiterjed

1. a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kultv.) 77. § (2) bekezdésében meghatározott fenntartóra és működtetőre, valamint a közművelődési megállapodás keretében közművelődési alapszolgáltatást biztosító természetes vagy jogi személyre,
2. a közművelődési intézményre és a közösségi színtérre, függetlenül annak szervezeti formájától.

Az EMMI rendeletben foglaltak megfelelően az önkormányzati rendelet felülvizsgálata megtörtént.

A fentiek alapján javasolom, hogy a Képviselő-testület a helyi közművelődési feladatok ellátásáról szóló rendelet módosítását a rendelet-tervezetben foglaltak szerint fogadja el.

**C s e n g ő d, 2018. december 10.**

**Lajter Ferenc sk.**

polgármester

**CSENGŐD KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**..…/2018. ( ) önkormányzati rendelete**

a helyi közművelődési feladatokról szóló 3/2018. (II.28.) önkormányzati rendelet módosításáról

*(Tervezet)*

Csengőd Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 111. §-ában, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 73. § (2) bekezdésében, 76. § (1)-(2) bekezdésében, 77. §-ában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva, Ügyrendi Bizottság és a Csengődi Roma Nemzetiségi Önkormányzat véleményét véleményének kikérésével a következőket rendeli el:

### 1. §

1. A helyi közművelődési feladatokról szóló 3/2018. (II.28.) önkormányzati rendelet (továbbiakban: Rendelet) 6. § (1) bekezdése helyébe az alábbi rendelkezés lép:

Az Önkormányzat közművelődéssel kapcsolatos feladatait közvetlenül, nem intézményi keretek között, kormányzati funkción való elkülönítéssel közösségi színtér működtetésével látja el.

1. A rendelet 6.§ (4) bekezdése helyébe az alábbi rendelkezés lép:

A tárgyévre vonatkozó éves szolgáltatási tervet a Képviselő-testület külön határozattal hagyja jóvá. A jegyző az elfogadott éves szolgáltatási tervet az önkormányzat hivatalos honlapján közzéteszi.

1. A rendelet 6.§ (5) bekezdése az alábbi rendelkezés lép:

A Polgármester évente a tárgy évre vonatkozó éves szolgáltatási tervet március 1-ig elfogadás céljából a Képviselő-testület elé terjeszti, egyidejűleg beszámol az előző évi éves szolgáltatási tervben foglaltak végrehajtásáról.

1. A rendelet 6.§-a következő (7) bekezdéssel egészül ki:

A közösségi színtér nyitvatartását A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet 12.§ (2)-(3) bekezdésének figyelembe vételével a polgármester határozza meg.

**3. §**

1. Hatályát veszti a rendelet 6.§ (6) bekezdése.
2. Ez a rendelet kihirdetése napján lép hatályba.
3. E rendelet a hatályba lépést követő napon hatályát veszti.

**INDOKLÁS**

**CSENGŐD KÖZSÉG ÖNKORMÁNYZATA KÉPVISELŐ-TESTÜLETÉNEK**

**..…/2018. ( ) önkormányzati rendelete**

a helyi közművelődési feladatokról szóló 3/2018. (II.28.) önkormányzati rendelet módosításáról

**Felhatalmazás:** , a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 111. §-ában, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 73. § (2) bekezdésében, 76. § (1)-(2) bekezdésében, 77. §-ában foglaltak hatalmazzák fel a képviselő-testületet a közművelődés helyi részletes szabályainak megállapítására.

**1-2.§**

A rendelet-tervezet ezen §.ai tartalmazzák a módosító rendelkezéséket.

**2.§**

Ez a § a rendelet hatályát határozza meg.

**3. §**

A rendelet-tervezet értelmező rendelkezéseit tartalmazza e.§.

**4-8.§**

E §-ok tartalmazzák az ellátandó közművelődési alapszolgáltatások körét, valamint feladatellátásának formájáit, módjait és mértékeit.

**3.§**

A jogszabály hatályba lépéséről rendelkezik, valamint a rendelet hatályon kívül helyezéséről rendelkezik a 9.§.

**HATÁSVIZSGÁLATILAP**

**CSENGŐD KÖZSÉG ÖNKORMÁNYZATA KÉPVISELŐ-TESTÜLETÉNEK**

**..…/2018. ( ) önkormányzati rendelete**

a helyi közművelődési feladatokról szóló 3/2018. (II.28.) önkormányzati rendelet módosításáról

1. **Társadalmi hatások**

A rendelet megalkotásával a közművelődési alapszolgáltatások, amelynek a lakosság, szervezetek számára elérhető szolgáltatások, kerülnek szabályozására

1. **Gazdasági, költségvetési hatások**

A rendelet-tervezetnek nincs gazdasági, költségvetési hatása

1. **Környezeti hatások**

A rendeletnek környezeti hatása nincs.

1. **Egészségügyi hatások**

A rendelet megalkotásának nincsenek egészségügyi hatásai.

1. **Adminisztratív terheket befolyásoló hatások**

A rendelet megalkotása adminisztratív terhekkel nem jár.

1. **A jogszabály megalkotásának szükségessége, a jogalkotás elmaradásának várható következmények**

A módosítással a rendelet megfelel a magasabb szintű jogszabályokban meghatározottakkal.

1. **A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához szükséges tárgyi, személyi, szervezeti és pénzügyi feltételek rendelkezésre állnak.